Annette Danielsen skriver om bogen: Sytten gavlmalerier i Århus er blevet omsat til opskrifter på sytten strikkede trøjer til kvinder. FN’s 17 Verdensmål har inspireret kunstnerne bag gavlværkerne, og disse værker har efterfølgende været inspirationskilden til mine strikdesigns. Med forskellige strikketeknikker, garnkvaliteter, farver og former er der skabt en forbindelse mellem murens kunst og håndens arbejde med garn og masker. Hver trøje er min personlige fortolkning af et kunstværk – ikke en kopi, men en oversættelse af stemninger, farver, former og fortællinger fra den store gavl til det bløde og nære strik. Trøjerne er udviklet i fem størrelser med fokus på god pasform, gennemtænkte detaljer og stor strikkeglæde. Mit håb er, at du som strikker, ikke blot får glæden ved at skabe en smuk trøje, men også får lyst til at fordybe dig i historierne bag gavlmalerierne og de verdensmål, som har inspireret dem. Udgivelsesdato: 21.08.2026 Forlag: AnnetteD Hardback